NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IV. volebné obdobie

Číslo: 315/2008

**584**

**N Á V R H**

na zmeny v zložení výborov Národnej rady Slovenskej republiky a stálych delegácií Národnej rady Slovenskej republiky

Poslanci Národnej rady Slovenskej republiky Rudolf Bauer, František Mikloško, Pavol Minárik a Vladimír Palko dňom 21. februára 2008 vystúpili z Kresťanskodemokratického hnutia a prestali byť členmi Klubu poslancov Národnej rady Slovenskej republiky za Kresťanskodemokratické hnutie.

            Podľa § 7 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov členovia výboru pre nezlučiteľnosť funkcií sa volia na základe pomerného zastúpenia politických strán a  politických hnutí v Národnej rade.

            Podľa § 58a ods. 1 a 2 zákona o rokovacom poriadku Národná rada volí a odvoláva členov Výboru Národnej rady Slovenskej republiky pre európske záležitosti na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady v príslušnom volebnom období. Za každého člena výboru pre európske záležitosti  Národná rada zvolí náhradného člena výboru.

            Navrhuje sa, aby

**Národná rada Slovenskej republiky**

**A.  z o b r a l a   n a   v e d o m i e,  že**

      - poslanec Národnej rady Slovenskej republiky **Pavol Minárik** sa listom doručeným predsedovi Národnej rady Slovenskej republiky 21. februára 2008 vzdal členstva vo Výbore Národnej rady Slovenskej republiky pre nezlučiteľnosť funkcií dňom 25. marca 2008,

      - poslanec Národnej rady Slovenskej republiky **Rudolf Bauer** sa listom doručeným predsedovi Národnej rady Slovenskej republiky 18. marca 2008 vzdal funkcie člena Výboru Národnej rady Slovenskej republiky pre európske záležitosti a funkcie náhradného člena Stálej delegácie Národnej rady Slovenskej republiky v Parlamentnom zhromaždení OBSE dňom 25. marca 2008;

      - poslanec Národnej rady Slovenskej republiky **Vladimír Palko** sa listom doručeným predsedovi Národnej rady Slovenskej republiky 10. marca 2008 vzdal funkcie náhradného člena Výboru Národnej rady Slovenskej republiky pre európske záležitosti a funkcie náhradného člena Stálej delegácie Národnej rady Slovenskej republiky v Parlamentnom zhromaždení NATO;

            a aby na základe návrhu členov Klubu poslancov Národnej rady Slovenskej republiky za Kresťanskodemokratické hnutie

**B. z v o l i l a**

      podľa § 2 ods. 3 písm. b) zákona Národnej rady Slovenskej republiky  
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

1.  za členku Výboru Národnej rady Slovenskej republiky pre nezlučiteľnosť  funkcií

   poslankyňu  **Moniku  Gibalovú                       (**KDH)

2.  za člena Výboru Národnej rady Slovenskej republiky pre európske záležitosti

   poslanca  **Martina  Fronca**                              (KDH)

3.  za náhradného člena Výboru Národnej rady Slovenskej republiky pre európske záležitosti za Martina Fronca

   poslanca  **Stanislava Kahanca**                      (KDH)

4.  za člena Výboru Národnej rady Slovenskej republiky pre obranu  
a bezpečnosť

   poslanca  **Jozefa Šimka**                                  (KDH);

**C.  v y m e n o v a l a**

1.  za náhradného člena Stálej delegácie v Parlamentnom zhromaždení OBSE

    poslanca  **Stanislava Kahanca**                     (KDH)

2.  za náhradného člena Stálej delegácie v Parlamentnom zhromaždení NATO

    poslanca  **Jozefa Šimka**                                 (KDH).

Bratislava marec 2008